《抚晋人西洲曲意》
清代·曹家达

含香寄怀袖，春归百花散。风摇高木稀，庭下斜阳乱。

已感别经时，长路今漫漫。长路今悠悠，采莲明月舟。

莲心比侬苦，莲花不解愁。日暮鸂𪄠鸣，烟水东西流。

东西长河曲，尺素珍如玉。八月蝴蝶黄，南园秋草绿。

秋草绿成帏，天涯去梦稀。愿为秋草色，万里随君归。

作者简介：曹家达，字颖甫、尹甫，号鹏南，别号拙巢老人。江苏江阴人。光绪二十一年(1895年)中孝廉（举人）,后入南菁书院，研究经书及诗文。废科举后，他深入研读《伤寒论》、《金匮要略》,二年后取得应手而愈的疗效。以此益信经方之验。